《和都城春雪》
宋代·华镇

六花飞压九街尘，应讶人间未觉春。天上楼台银作屋，云中车觉玉为轮。

三秋狼戾盈仓兆，万国欢呼击壤辰。寂寞袁门烟火冷，未知谁是扣关人。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。